ఆర్.ఎస్. గవై

రామకృష్ణ సూర్యభాన్ గవాయ్ (30 అక్టోబర్ 1929 - 25 జూలై 2015)  భారతదేశానికి చెందిన రాజకీయ నాయకుడు, సామాజిక కార్యకర్త,  రిపబ్లికన్ పార్టీ ఆఫ్ ఇండియా (గవై) స్థాపకుడు. ఆయన మహారాష్ట్ర శాసనమండలి సభ్యుడిగా, లోక్‌సభ & రాజ్యసభ సభ్యుడిగా, బీహార్, సిక్కిం, కేరళ రాష్ట్రల గవర్నర్‌గా పని చేశాడు."R.S. Gavai is new Kerala Governor", The Hindu, 27 June 2008. ఆర్.ఎస్. గవై నాగ్‌పూర్‌లోని దీక్షాభూమి స్మారక్ సమితికి ఛైర్మన్‌గా పని చేశాడు. 

రాజకీయ జీవితం
ఆర్.ఎస్. గవై బాబాసాహెబ్ అంబేద్కర్ సన్నిహితుడు. ఆయన రిపబ్లికన్ పార్టీ ఆఫ్ ఇండియా పార్టీ తరపున  1964 నుండి 1994 వరకు మహారాష్ట్ర శాసనమండలిలో, 1968 నుండి 1978 వరకు శాసన మండలి డిప్యూటీ ఛైర్మన్‌గా, 1978 నుండి 1984 వరకు ఛైర్మన్‌గా, 1986 నుండి 1988 వరకు శాసన మండలి ప్రతిపక్ష నేతగా వివిధ హోదాల్లో పని చేశాడు.List of the Leaders of the Opposition of the Maharashtra Legislative Council ఆయన 1998లో జరిగిన 12వ లోక్‌సభ ఎన్నికల్లో అమరావతి నియోజకవర్గం నుండి పోటీ చేసి  లోక్‌సభ సభ్యుడిగా ఎన్నికయ్యాడు. ఆర్.ఎస్. గవై 22 జూన్ 2006 నుండి 9 జులై 2008 బీహార్ గవర్నర్‌గా, 13 జులై 2006 నుండి 12 ఆగష్టు 2006 సిక్కిం గవర్నర్‌గా, 11 జులై 2008 నుండి 7 సెప్టెంబర్ 2011 వరకు కేరళ గవర్నర్‌గా పని చేశాడు.

మరణం
ఆర్.ఎస్. గవై బ్రెయిన్ హెమరేజ్‌తో బాధపడుతూ నెల రోజులకు పైగా ఆసుపత్రిలో చికిత్స పొందుతూ 25 జులై 2015న మరణించాడు. ఆయన అంత్యక్రియలు అమరావతి జిల్లా దర్యాపూర్‌లోని ఆయన స్వగ్రామంలో ప్రభుత్వ లాంఛనాలతో నిర్వహించారు. ఆర్.ఎస్. గవైకు భార్య కమలతాయ్, కుమారులు  భూషణ్ గవాయ్ (బొంబాయి హైకోర్టు న్యాయమూర్తి), రాజేంద్ర (రాజకీయ నాయకుడు) & కుమార్తె కీర్తి ఉన్నారు.

మూలాలు

బాహ్య లంకెలు

 Profile on Bihar Govt web site 
వర్గం:1929 జననాలు
వర్గం:2015 మరణాలు
వర్గం:మహారాష్ట్ర రాజకీయ నాయకులు
వర్గం:బీహార్ గవర్నర్లు
వర్గం:సిక్కిం గవర్నర్లు
వర్గం:కేరళ గవర్నర్లు